NORAKSTS

|  |  |
| --- | --- |
| 27.02.2020. | Nr.3/8 |

**NEKUSTAMĀ ĪPAŠUMA GANĪBU IELĀ 84, JELGAVĀ APSAIMNIEKOŠANAS LĪGUMA TERMIŅA PAGARINĀŠANA**

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, D.Olte, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saskaņā ar Jelgavas pilsētas domes 2009.gada 26.novembra lēmumu Nr.17/14 “Pārvaldes uzdevumu deleģēšana sabiedrībai ar ierobežotu atbildību “Zemgales EKO”” un 2019.gada 25.aprīļa lēmumu Nr.5/6 “Pašvaldības funkcijas nodošana sabiedrībai ar ierobežotu atbildību “Zemgales EKO”” pašvaldības kapitālsabiedrībai SIA ”Zemgales EKO” tika nodoti pašvaldības funkcijās ietilpstošie uzdevumi, kas saistīti ar sadzīves atkritumu apsaimniekošanas organizēšanu, sanitāro tīrību un dzīvnieku labturības jomu, izpilde.

2009.gada 26.novembrī starp Jelgavas pilsētas domi un SIA “Zemgales EKO” tika noslēgts līgums Nr.09-484 par pašvaldības funkcijās ietilpstošo uzdevumu izpildi, tai skaitā sadzīves atkritumu šķirošanas laukuma Ganību ielā 84, Jelgavā apsaimniekošanu uz termiņu līdz 2019.gada 31.decembrim, un pamatojoties uz Jelgavas pilsētas domes 2020.gada 28.janvārā lēmumu Nr.2/10 “Līguma termiņa pagarināšana ar SIA “Zemgales EKO”” minētā līguma termiņš ir pagarināts uz 10 (desmit) gadiem.

Saskaņā ar Jelgavas pilsētas domes 2010.gada 28.janvāra lēmumu Nr.1/9 “Nekustamā īpašuma Ganību ielā 84, Jelgavā nodošana SIA “Zemgales EKO” apsaimniekošanā”, starp Jelgavas pilsētas domi un SIA “Zemgales EKO” 2010.gada 29.janvārī noslēgts Apsaimniekošanas līgums Nr.10-35 par nekustamā īpašuma Ganību ielā 84, Jelgavā, kas sastāv no zemes gabala 20768 m2 platībā, apsaimniekošanu līdz 2019.gada 31.decembrim.

Izskatot SIA “Zemgales EKO” 2020.gada 6.februāra vēstuli Nr.1/9.2/30 ar lūgumu pagarināt 2010.gada 29.janvārī noslēgtā apsaimniekošanas līguma Nr.10-35 termiņu un saskaņā ar likuma “Par pašvaldībām” 14.panta otrās daļas 3.punktu,

**JELGAVAS PILSĒTAS DOME NOLEMJ:**

Pagarināt nekustamā īpašuma Ganību ielā 84, Jelgavā, 2010.gada 29.janvāra Apsaimniekošanas līguma Nr. 10-35 termiņu uz 10 (desmit) gadiem.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 27.februārī